- Da jeg hadde tatt noen steg til, så jeg at de begynte å dytte hverandre. Så trakk soldaten seg tilbake til kontrollposten, men mannen fulgte etter. Så begynte de virkelig å slåss, sier hun.
Mannen var 38-åringen fra Hordaland, som ble skutt av serbiske spesialstyrker kort tid senere.
Antic sier mannen, som var mye større enn soldaten, fortsatte å slå mot soldaten mens denne forsøkte å beskytte seg. Da soldaten ropte om hjelp, snudde hun og løp mot det gamle kulturhuset.
27-åringen vekket soldatene.
Noen av dem hadde bare på seg treningsbukse og t-skjorte. De rev med seg våpnene og løp ut.
Antic sprang inn på kjøkkenet i den provisoriske kasernen. Der sto hun da de første skuddene falt.
-Jeg var sikker på at soldaten hadde blitt drept, siden de ikke har lov til å skyte med mindre noen retter våpen mot dem, sier hun.